ფილატელია
ფილატელია (ფრანგ. philatélie < ბერძ. phileō — მიყვარს და ateleia — განთავისუფლება გადასახადისაგან (საბაჟო გადასახადისაგან) — საფოსტო მარკების, ეტიკეტების, იარლიყების, საკალენდარო და სპეციალური შტემპლერების, შტამპებისა და მისთ., აგრეთვე ამ ნიშნებიანი კონვერტებისა და ბარათების კოლექციონირება. ფილატელიის შესწავლის საგანი არსებითად არის მარკების ისტორიის კავშირი. ადამიანს, რომელიც საფოსტო მარკების შეგროვებით არის დაკავებული, ფილატელისტს უწოდებენ. ტერმინი ფილატელია შემოიღო ფრანგმა კოლექციონერმა ჟორჟ ერპენმა 1864 წელს.